L 58/1406
LV
Eiropas Savienības Oficiālais Vēstnesis
23.2.2023.
KOMISIJA IZMĒĢINĀJUMA PROJEKTI
PP 01 — NODAĻA PĒTNIECĪBA UN INOVĀCIJA (turpinājums) PP 01 23
(turpinājums)
PP 01 23 05
(turpinājums) — iespējamo darbību dalībvalstu, reģionālā un vietējā līmenī apzināšana ar mērķi veicināt uzņēmējdarbības attīstību un atbalstīt MVU, lai tie spētu nodrošināt ES kosmosa risinājumus nolūkā nodrošināt drošākus risinājumus ES flotēm (gan gaisā, gan ūdenī); — tādu uz kuģa esošo iekārtu prototipu izgatavošana, kuras izmanto programmas Galileo signālus, lai risinātu galvenās vajadzības, kuras līdz šim nav apmierinātas ar esošajām iekārtām, galveno uzmanību pievēršot Galileo meklēšanas un glābšanas pakalpojumus; šajā izmēģinājuma projektā izstrādāto iekārtu prototipu pamatā būtu jāizmanto esošie standarta komerciālie komponenti, ja tādi ir; — vairāku demonstrāciju īstenošana komerciālajiem gaisa kuģiem un zvejas kuģiem.
Mērķis ir demonstrēt liederību un pievienoto vērtību šajā nozarē, novērtējot operatīvo koncepciju, piedaloties aviācijas un kuģniecības nozares lietotājiem un kompetentajām iestādēm no dažādām valstīm.
Demonstrācijā izmantotos gaisa kuģus un kuģus aprīko vismaz ar radiobākas prototipu, kuru var attālināti iedarbināt, izmantojot Galileo signālus un konkrētus kodētus ziņojumus.
— ieguldījums tādu jaunu standartu izstrādē, kuros būtu noteiktas 1) minimālās operatīvās prasības meklēšanas un glābšanas 406MHz radiobākām komerciālajos gaisa kuģos (ELT-DT) un zvejas kuģos (EPIRBS), lai tās varētu attālināti iedarbināt, un 2) vajadzīgās pārbaudes, kas ir nepieciešamas, lai pārbaudītu snieguma atbilstību, turpmāko regulatīvo iniciatīvu vajadzībām Eiropā; — dalība esošajās darba grupās, kas pievēršas meklēšanas un glābšanas radiobāku risinājumiem, tostarp dažādām publiskām/privātām platformām, un nozares galveno ieinteresēto personu, piemēram, gaisa kuģu operatoru, zvejas kuģu operatoru apvienību, kuģu satiksmes operatoru un attiecīgo meklēšanas un glābšanas jūrlietu un aviācijas iestāžu, aptaujāšana; — lietotāju prasību konsolidēšana un aprīkojuma (radiobāku) prasību definēšana.
Starptautiskā meklēšanas un glābšanas organizācija Cospas-Sarsat vidēji gadā palīdz glābt aptuveni 2 000 cilvēku.
Tās izmantotajam aprīkojumam (406MHz radiobāka) ir obligātās pamatspējas nosūtīt brīdinājuma ziņojumus satelītiem, kas pārsūta informāciju uz zemes infrastruktūru.
Galileo jau sniedz savu ieguldījumu, nodrošinot savus satelītus zinojumu pāradresācijai, proti, tā dēvētos pāradresācijas saites (forward link) pakalpojumus zemes infrastruktūrā tiek noteikta radiobākas atrašanās vieta un aktivizēti meklēšanas un glābšanas spēki.
Pašreiz Galileo arī piedāvā papildu spējas, kuru galvenais mērķis ir sniegt iedarbinātajai radiobākai paziņojumu par ziņojuma saņemšanu, tā dēvēto atgriezenisko saiti.
Iespēja nodrošināt komunikācijas kanālu no Galileo infrastruktūras uz jebkuru pasaules radiobāku piedāvās jaunas funkcijas, un viena no svarīgākajām ir iespēja vajadzības gadījumā radiobāku iedarbināt attālināti, no zemes infrastruktūras.
Sagatavošanas darbs ir veikts komerciālās aviācijas nozarē, kura rezultātā tika publicēts minimālais aviācijas sistēmas snieguma standarts (EUROCAE ED-277) kurā ir aprakstītas operatīvās procedūras, kas jāievieš, lai nodrošinātu šo sistēmas attīstību.
Tomēr vēl nav ieviests radiobāku minimālais snieguma standarts, ko varētu izmantot par pamatojumu turpmākajam regulējumam.
Eiropas Savienības Aviācijas drošības aģentūra (EADA), kas paredz prasības gaisa kuģu izsekošanas jomā, ir paskaidrojusi, ka radiobākas attālināta iedarbošana vēl ir jāpilnveido.
Gaisa kuģu radiobāku standartā (EUROCAE ED-62B) vēl nav iekļauta attālinātas iedarbināšanas iespēja.